Juuli lõpus kuulutas kohus välja Maardus laohoonet rajanud Kärmu Arenduse pankroti. Ehituslehe uurimusest selgus, et ligi veerand miljonit eurot võlgasid maha jätnud ettevõte on seotud kahe oluliselt suurema pankrotipesaga.
#000002
Kärmu Arendus oli asutatud Maardus aadressil Kärmu 3 ilukaubamaja Loverte laohoone püstitamiseks ja projektijuhtimiseks. Loverte juht Ivo Joost ütles, et tema sõlmis ehituslepingu ettevõttega Pro Ehitus, aga ühel hetkel tekkisid sellel probleemid ja vastaspool tahtis lepingu liigutada Kärmu Arenduse alla. Joost sellega nõus polnud ja maksis tööde eest lõpuni Pro Ehitusele.
#000003
Joost rääkis, et Pro Ehituse probleemide tõttu maksis ta osale tarnijatest ka otse ja sai tänu sellele maja valmis. Probleem on tal nüüd küll ehitusgarantiiga – Pro Ehitus jõudis pankrotti minna juba selle aasta maikuus ja jättis endast maha 2,2 miljonit eurot võlgu. Maksuameti ja töötajate kõrval jäi raha saamata enam kui sajal alltöövõtjal ja tarnijal. Joost ütles, et kuigi tal on paljude objektil ehitanud firmadega otsekontakt, siis loomulikult ei tule nad garantiitöid tegema, kui neil Pro Ehitusest raha saamata.
#000005
Nii Pro Ehitusel kui ka Kärmu Arendusel on seosed ka veel kolmanda pankrotiga, kuhu jäi 80 alltöövõtja raha.
#000006
Firma oli peatöövõtja Kogerile kuulunud Mardi majade ehitusel. Tallinna kesklinnas Stockmanni kaubamaja lähistele kerkisid elamud 130 korteriga.
#000008
Ida-Virumaal ehitas KRTL koos Kogeriga 2014. aastal Sinimäe kooli ja läks tellijaga kohtusse, sest ei saanud kooli ehituse eest kogu raha kätte. Vald süüdistas ehitajat, et see andis hoone neile hilinemisega üle ning osa töid jäi tegemata.
#000010
Ainsana esitas kohtule avalduse kava kinnitamata jätmiseks kauplusekett Ehituse ABC, kelle meelest ei olnud plaan usutav. “Lisaks kõigele on võlausaldaja hinnangul käitunud võlgnik tema ees kohustuste võtmisel ja nende täitmisel pahauskselt,” seisis nende avalduses. “Võlgnik on tellinud võlausaldajalt suurtes summades kaupu olukorras, kus võlgnik pidi olema juba teadlik, et ta ei ole võimeline nende eest tasuma ning et ta on maksejõuetu.”
#000013
Ettevõte sai edasi tegutseda, kuid selle kõrvale tekkis Toomas Ruusi pojale kuuluv Pro Ehitus, mis tegi koos KRTLiga pakkumisi ja asus neist mitmeid ka koos ehitama. Pro Ehitusse liigutati ka KRTLile kuulunud 21 krunti Naissaarel, mis oli sisuliselt ettevõtte ainus vara. Bilnasis oli KRTLil lisaks kruntidele ainult projekteerimistarkvara litsents, mida edasi müüa ei saa.
#000014
Tabasalu tervisekeskus, mis valmis 2019. aasta suvel. Hoone peatöövõtjad olid koos PRO Ehitus OÜ ja KRTL OÜ, mis on mõlemad tänaseks pankrotis ning jätnud ligi 200 alltöövõtjat ja tarnijat lubatud tasudeta.Foto: Arno Mikkor / Harku vald
#000015
Ehitusleht suhtles kolme alltöövõtjaga, kellel jäi sellesse pankrotipesasse kokku ligi 200 000 eurot. Kõik nad on enda jaoks selle raha maha kandnud, aga kuuekohalisest summast ilma jäänud ettevõtja ütleb, et tema meelest peaks pankrotihaldur fintantskontrolleri tellima, sest ta tahab teada, kuhu raha kadus. Kuna sama seltskond on seotud nii mitme pankrotiga, siis see tekitab kahtlusi ja küsimusi.
#000020
Juuli lõpus jõudis pankrotini Kärmu Arendus, mille omanik ja juht oli Vahur Kets. Selle ettevõtte pankrotihaldur on Indrek Lepsoo, kes tegeles ka KRTLi pankrotiga. Tema sõnul on Kärmu Arendusel teadaolevaid võlausaldajaid 35 ringis ning võlgniku kohustuste maht on vähemalt 235 000 eurot. Arvestatav vara ettevõttel puudub. Võlgnikul on ligi 90 000 euro suurune nõue Pro Ehituse vastu, kuid selle laekumist peab Lepsoo ebatõenäoliseks.
#000021
Ehitusleht ei saanud Toomas Ruusiga ühendust, Vahur Kets ütles, et ei soovi ajakirjandusega suhelda ja katkestas kõne.
#000022
Proovi Ehitusbörsi 14 päeva tasuta
#000024
Lidl ähvardab Tallinna linnavalitsust kohtuga, kui ei saa detailplaneeringutes oma tahtmist
#000029
Ehitaja väidab kohtus, et Endoveri arenduses lagunesid koost ja muutusid kasutuskõlbmatuteks kõik 151 vanni
#000030
Kahe aasta eest YIT asfalteerimisäri ostnud KMG tõmbab äri koomale ja on ühe tehase müüki pannud
#000031
IT-miljonär nõuab kohtus Okase ja Lõokese projekteeritud pangahoone muinsuskaitse alt vabastamist
#000033